[{"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Safon y byd ar gyfer cryptoarian, wedi ei greu yng Nghaerdydd."}, {"text_idx": "#000007", "text": "Pan roddwyd y dasg i sylfaenwyr Coincover ymchwilio i ddyfodol arian yn y Bathdy Brenhinol, cawsant eu trochi\u2019n llwyr ym myd cryptoarian. Gwelodd yr arbenigwr cadwyn atal a seiberddiogelwch y potensial enfawr \u2013 ond problem enfawr hefyd: Nid oedd \u2018Crypto\u2019 yn ddiogel. Mae\u2019n fyd a dargedir gan hacwyr, lle y gall colli ffo\u0302n symudol neu liniadur arwain at arian yn diflannu. Felly yn 2018 cre\u0308wyd Coincover, yng Nghaerdydd, i sefydlu safon y diwydiant mewn diogelwch."}, {"text_idx": "#000008", "text": "Heddiw, Coincover yw Y safon diogelwch byd-eang ar gyfer cryptoarian, felly buom yn siarad a\u0302 Nadine Beaton, sy\u2019n arwain y swyddogaeth Pobl, am y daith syfrdanol a wnaed hyd yma gan y ti\u0302m yn Coincover \u2013 a\u2019r weledigaeth uchelgeisiol sy\u2019n gyrru\u2019r hanes llwyddiant technoleg ariannol anhygoel hwn a gre\u0308wyd yma ym mhrifddinas Cymru ....."}, {"text_idx": "#000009", "text": "\u201cRydym yn sicrhau bod cryptoarian yn gynhwysol ac yn hygyrch\u201d"}, {"text_idx": "#000010", "text": "\u201cGwelodd Coincoverr y cyfle i ddod a\u0302 chryptoarian i\u2019r bobl, i\u2019w wneud yn hygyrch ac yn gynhwysol \u2013 ac ers ei lansio dair blynedd yn o\u0302l rydym wedi mireinio ein hymagwedd i weithio mewn partneriaeth a\u0302 darparwyr atebion cryptoarian mwyaf blaenllaw\u2019r byd, sy\u2019n golygu y gallwn ddarparu diogelwch a sicrwydd o ran cryptoarian i fuddsoddwyr unigol, rheolwyr cronfeydd, masnachwyr proffesiynol ac i gwsmeriaid corfforaethol. Yn nhermau niferoedd, rydym yn diogelu dros biliwn o ddoleri o arian, ond dim ond rhan o stori fawr iawn yw hynny. Er enghraifft, mae PayPal wedi ymrwymo i dderbyn taliadau cryptoarian yn y misoedd i ddod a fydd yn arwain at ddod ag ef i farchnad dorfol. Rydym eisoes yn cael ein boddi gan gwsmeriaid newydd o ledled y byd, bob dydd \u2013 ac mae\u2019n debyg y byddwn wedi treblu main ein ti\u0302m erbyn diwedd eleni er mwyn ymdopi a\u0302\u2019r galw.\u201d"}, {"text_idx": "#000011", "text": "\u201cRydym yn diogelu dros biliwn o ddoleri o arian, ond dim ond rhan fach o stori fawr iawn yw hi mewn gwirionedd\u201d"}, {"text_idx": "#000012", "text": "\u201cNi yw\u2019r brand gorau o ran diogelwch cryptoarian drwy roi tawelwch meddwl i gwsmeriaid \u2013 boed trwy warant diogelu blaendaliadau, storio ac adfer allweddol cryptoarian. Rydym hyd yn oed wedi esblygu i ddarparu diogelwch yn erbyn lladrata, felly mae ein taith newydd ddechrau mewn gwirionedd. Rydym yn cael ein rheoleiddio gan Awdurdod Ymddygiad Ariannol y DU, a\u2019n cefnogi gan gyfalaf menter a Banc Datblygu Cymru, felly mae\u2019n ddiogel dweud ein bod eisoes yn rhan sefydledig o gymuned technoleg ariannol y DU a\u2019r byd. Ac rydym digwydd bod yn wirioneddol unigryw \u2013 nid oes neb yn gwneud yr hyn rydym ni\u2019n ei wneud.\u201d"}, {"text_idx": "#000013", "text": "\u201cRydym yn wirioneddol unigryw. Nid oes neb arall yn gwneud yr hyn rydym yn ei wneud yn unman yn y byd.\u201d"}, {"text_idx": "#000014", "text": "Fel un a raddiodd o Goleg Brenhinol Cerdd a Drama Cymru \u2013 gyda chefndir eang yn D&D, Ymgysylltu a\u0302 Chyflogeion a CSY \u2013 beth ddaeth a\u0302 Nadine i Coincover? \u201cYn bendant mae\u2019n ymddangos yn llwybr anghonfensiynol, ond mae actio yn ymwneud a\u0302 phobl ac mae hynny bob amser yn sail i\u2019m holl rolau corfforaethol. Roeddwn wedi gweithio yn y gorffennol yn Bank of Scotland a GoCompare, yn ogystal ag yn fwyaf diweddar ym Mhrifysgol De Cymru, felly cefais bersbectif hefyd ar sut mae\u2019r gymuned technoleg ariannol yma yn ne-ddwyrain Cymru wedi esblygu, gyda digon o gydweithio rhwng y llywodraeth, y byd academaidd a\u2019r diwydiant ei hun. Ond roeddwn wir yn gweld eisiau\u2019r teimlad hwnnw o wneud gwahaniaeth pendant. Roeddwn yn ysu am ysbryd dechrau busnes newydd a\u2019i gynyddu, yr effaith rydych yn ei chael ar fusnes bob dydd. Ac yn sicr rwyf wedi teimlo\u2019r ddau ddimensiwn hynny yma. Rwy\u2019n dwlu arno."}, {"text_idx": "#000015", "text": "\u201cAdeiladu ti\u0302m cytbwys a chynrychioladol, o\u2019r gwaelod i fyny.\u201d"}, {"text_idx": "#000016", "text": "\u201cRydym yn di\u0302m sy\u2019n tyfu\u2019n gyflym ac erbyn diwedd 2021 byddwn wedi cynyddu gan bedair gwaith, ac rydym wedi cynllunio i fuddsoddi yn ein timau Llwyddiant Cwsmeriaid, Gwerthiant, Marchnata a Thechnegol \u2013 a\u2019r Ti\u0302m Pobl ei hun, wrth i ni ffurfio ein diwylliant o gwmpas sgiliau a meddylfryd y bobl mae eu heisiau a\u2019u hangen arnom. Mae\u2019n galonogol bod ein ti\u0302m arwain 60% yn fenywod ac rydym yn ymwybodol y byddwn yn adeiladu ti\u0302m cytbwys a chynrychiadol. Mae mor braf i allu adeiladu hyn i gyd o\u2019r gwaelod i fyny, i roi\u2019r sylfeini a\u2019r arferion cywir ar waith, ac i edrych ymlaen at weld pawb yn rhannu yn llwyddiant y cwmni, drwy weithio\u2019n hyblyg, opsiynau cyfranddaliadau, ac wrth gwrs, y boddhad o wybod eich bod yn gweithio i gwmni unigryw sy\u2019n arwain y byd o Gaerdydd. Yn wir ein her fwyaf ar hyn o bryd yw sicrhau swyddfa yng Nghaerdydd sy\u2019n cyd-fyd a\u2019n sefyllfa fel brand byd-eang \u2013 rhywle hynod i rywbeth sy\u2019n rhyfeddol.\u201d"}, {"text_idx": "#000017", "text": "\u201cMae\u2019n dangos y gall ein cwmni\u0308au technoleg ariannol arwain y byd o Gymru\u201d"}, {"text_idx": "#000018", "text": "\u201cCawson ddigonedd o gefnogaeth ar ein taith hyd yn hyn \u2013 yn enwedig gan fuddsoddiad a chefnogaeth barhaus Banc Datblygu Cymru. Mae\u2019n wych teimlo\u2019n rhan o rywbeth sydd wedi ei wreiddio yma yn y rhanbarth \u2013 egni cadarnhaol arall i fusnes sy\u2019n llwyddo trwy gymryd y straen a\u2019r poeni allan o gadw, defnyddio a chael cryptoarian.\u201d"}, {"text_idx": "#000020", "text": "Platfform MeOmics cyntaf y byd yn cyhoeddi cyllid i fynd ar drywydd dulliau o drawsnewid y ffordd yr ymdrinnir ag afiechydon meddwl difrifol"}, {"text_idx": "#000022", "text": "Sicrhau dyfodol digidol, am 20 mlynedd a mwy ..."}, {"text_idx": "#000023", "text": "Y llwyfan sy\u2019n pweru ta\u0302l doethach ar gyfer byd gwaith newydd"}]